Vugge

En vugge, eller vogge, er et møbel, en seng for spedbarn, utstyrt med buede meier, slik at møbelet kan gynges eller vugges. En vugge har vanligvis meiene på tvers, men det fins også vugger med meiene på langs.

Historikk 
Vugge var et vanlig sovested for spedbarn på 1800-tallet, men ble på 1900-tallet fortrengt av sprinkelseng og andre typer barnesenger.

Annen betydning 
Vugge er både substantiv og verb, og brukes både om objektet som vugges, og om selve bevegelsen fram og tilbake. Vuggens bevegelse fram og tilbake, en pendelbevegelse, brukes i mange sammenhenger, for eksempel om Newtons vugge.

Ordet brukes også i overført betydning om «opprinnelsested», for eksempel om verdensarvområdet i «Menneskehetens vugge» i Afrika, eller Isfjorden er kjent som «konfeksjonsindustriens vogge» i Norge.

Se også 
 Gyngestol
 Komse
 Barnevogn

Eksterne lenker 
 
 Se vugger i DigitaltMuseum 
 Vuggetyper beskrevet i Tim Forrests Schibsteds store bok om antikke møbler (Schibsted, 1999)

Møbler
Barn